Man sterf in trompop botsingFoto: ER24 Russel Meiring, woordvoerder van ER24, sê die ongeluk het in Pretoriaweg in Bapsfontein, oos van Johannesburg, plaasgevind. Hy sê die man, in sy 50’s, was in die wrak vasgekeer en was reeds oorlede met paramedici se aankoms op die toneel. Meiring sê die bestuurder van die vragmotor het ligte beserings opgedoen. Hy is op die toneel behandel voor hy na die Verre Oos-Rand-hospitaal geneem is vir verdere mediese sorg. Die oorsaak van die ongeluk word ondersoek.